  Анжелика Тихонова корреспондент Удмуртиысь пиос но нылъёс пинал кибашлыослэн финн-угор фестивалязы пыриськыны быгато. Ужрад 5-12 гудырикошконэ Марий Эл элькунлэн шоркараз Йошкар-Ола карын ортчоз. Со сярысь «ВКонтакте» мерлыко вотэсысь огиназ «Союз детских и подростковых организаций «Эр вий» - «Юная сила» мер огазеяськон ивортэ. Фестивале Россиысь финн-угор калыкъёс тросэн улӥсь улосвылъёсысь (Удмуртия, Марий Эл, Башкортостан, Карелия, Мордовия, Пермь улосвыл, Ханты-Мансийск автоном округ но мукетъёсысьтыз) калык киужъёсъя огазеяськонъёсысь 13-17 аресъем пиналъёс но соослэн дышетӥсьёссы пыриськозы. Ужрад Марий Элысь мер огазеяськонлэн «Древние традиции с молодыми лицами» грант утэм ӵектосэз улсын финн-угор киужъёсын вырись пиналъёслы азинскыны луонлык сётон понна ортчоз. Фестивальлэн положениеныз тодматскыны луоз татын. Куриськонъёсты 15-тӥ оштолэзёзь sdpoеrviу@matl.ru электрон почтае келяно.  Тегъёс: Лулчеберет Удмуртия пиналъёс финн-угоркалыкъёс МарийЭл кибашлыос  